151. löggjafarþing 2020–2021.	Prentað upp.

Þingskjal 1675 — 789. mál.	Leiðréttur texti.

Svar

forsætisráðherra við fyrirspurn frá Helgu Völu Helgadóttur
um kostnað við blaðamannafundi ríkisstjórnarinnar.

Fyrirspurnin hljóðar svo:

Hver hefur verið kostnaður við blaðamannafundi ríkisstjórnar Katrínar Jakobsdóttur frá 1. febrúar 2020 til dagsins í dag? Óskað er eftir sundurliðun kostnaðar.

Beinn kostnaður við sameiginlega blaðamannafundi sem forsætisráðherra hefur tekið þátt í, frá 1. febrúar 2020 til 1. júní 2021, er 7.079.944 kr. Á tímabilinu hafa verið haldnir 15 fundir af framangreindum toga, sem hér segir:

–	20. apríl 2021. Ráðstafanir á landamærum. Forsætisráðherra, fjármála- og efnahagsráð
herra og samgöngu- og sveitarstjórnarráðherra.

–	24. mars 2021. Sóttvarnaráðstafanir. Forsætisráðherra, fjármála- og efnahagsráðherra, heilbrigðisráðherra og mennta- og menningarmálaráðherra.

–	19. janúar 2021. Kaup á björgunarskipum. Forsætisráðherra, fjármála- og efnahagsráð
herra, samgöngu- og sveitarstjórnarráðherra og dómsmálaráðherra.

–	20. nóvember 2020. Framhald viðspyrnuaðgerða. Forsætisráðherra, fjármála- og efnahags
ráðherra, samgöngu- og sveitarstjórnarráðherra og félags- og barnamálaráðherra.

–	30. október 2020. Sóttvarnaráðstafanir. Forsætisráðherra, dómsmálaráðherra, heilbrigðis
ráðherra og mennta- og menningarmálaráðherra.

–	16. október 2020. Stuðningsaðgerðir fyrir listir og menningu. Forsætisráðherra og mennta- og menningarmálaráðherra.

–	14. ágúst 2020. Skimun á landamærum. Forsætisráðherra, dómsmálaráðherra, heilbrigðis
ráðherra og ferðamála-, iðnaðar- og nýsköpunarráðherra.

–	30. júlí 2020. Breytingar á sóttvarnaaðgerðum. Forsætisráðherra, heilbrigðisráðherra og dómsmálaráðherra.

–	3. júlí 2020. Samstarf stjórnvalda og Samtaka fyrirtækja í sjávarútvegi um loftslagsmál. Forsætisráðherra, fjármála- og efnahagsráðherra, samgöngu- og sveitarstjórnarráðherra, ferðamála-, iðnaðar- og nýsköpunarráðherra, sjávarútvegs- og landbúnaðarráðherra og umhverfis- og auðlindaráðherra.

–	20. maí 2020. Markáætlun og skýrsla um fjórðu iðnbyltinguna, áherslur í nýsköpunar
málum og áherslur í vísindamálum. Forsætisráðherra, ferðamála-, iðnaðar- og nýsköpunar
ráðherra og mennta- og menningarmálaráðherra.

–	12. maí 2020. Aflétting ferðatakmarkana. Forsætisráðherra, dómsmálaráðherra, heil
brigðisráðherra, samgöngu- og sveitarstjórnarráðherra, ferðamála-, iðnaðar- og nýsköpun
arráðherra og utanríkisráðherra.

–	28. apríl 2020. Framhald hlutastarfaleiðarinnar og stuðningur við launagreiðslur fyrir
tækja. Forsætisráðherra, fjármála- og efnahagsráðherra, dómsmálaráðherra, félags- og barnamálaráðherra og ferðamála-, iðnaðar- og nýsköpunarráðherra.

–	14. apríl 2020. Viðbrögð við COVID-19. Forsætisráðherra, heilbrigðisráðherra og dóms
málaráðherra.

–	21. mars 2020. Efnahagsaðgerðir vegna COVID-19. Forsætisráðherra, fjármála- og efna
hagsráðherra og samgöngu- og sveitarstjórnarráðherra.

–	27. febrúar 2020. Tillögur átakshóps um uppbyggingu innviða, aðgerðir vegna fárviðrisins í desember 2019 og önnur innviðauppbygging. Forsætisráðherra, fjármála- og efnahags
ráðherra, samgöngu- og sveitarstjórnarráðherra, ferðamála-, iðnaðar- og nýsköpunarráð
herra, umhverfis- og auðlindaráðherra og dómsmálaráðherra.

Framangreindur kostnaður sundurliðast á eftirfarandi hátt:

Leiga á fundaraðstöðu, tækjaleiga og tæknileg þjónusta	6.653.537 kr.

Táknmálstúlkaþjónusta	106.407 kr.

Ljósmyndun	320.000 kr.